מסטודון (להקה)

מסטודון (באנגלית: Mastodon) היא להקת מטאל אמריקאית שהוקמה בתחילת שנות ה-2000 באטלנטה, ג'ורג'יה. הלהקה קרויה על שם החיה הפרה-היסטורית מסטודון. הלהקה הוקמה אחרי שהמתופף בראן דיילור, והגיטריסט ביל קליהר עברו מעיירה קטנה בניו-יורק לאטלנטה. בהופעה של להקה בשם "High on Fire", הם פגשו לראשונה את הבסיסט והזמר טרוי סנדרס, והגיטריסט והזמר ברנט הינדס. ב-2002 הוציאה הלהקה את אלבום הבכורה שלה, "Remission", שקיבל ביקורות טובות על הסאונד הייחודי שלו. ב-2004 הוציאה הלהקה את אלבומה השני "Leviathan" (לוויתן), אלבום קונספט העוסק ברומן הקלאסי מובי דיק מאת הרמן מלוויל. שלושה מגזיני רוק הכתירו את האלבום כאלבום השנה שלהם: Revolver, !Kerrang ו-Terrorizer. ב-2006 הוציאה הלהקה את אלבומה השלישי "Blood Mountain", מתוכו היה מועמד השיר "Colony of Birchmen" לפרס גראמי בקטגוריית "הופעת המטאל הטובה ביותר" לשנת 2007. ב-2009 הוציאה הלהקה את אלבומה הרביעי "Crack the Skye", באלבום הזה הסאונד היה מוקפד יותר והשירים היו מורכבים וניכרות בו השפעות ברורות של רוק מתקדם. את האלבום הפיק ברנדן או'בריאן, שהפיק בין השאר אלבומים של פרל ג'אם, ברוס ספרינגסטין, רייג' אגנסט דה משין, סטון טמפל פיילוטס, אינקובס, אודיוסלייב, ארוסמית' ועוד. הקטע "הצאר", מתאר את הרצח המפורסם של המיסטיקן הרוסי גרגורי רספוטין אבל חורג מן ההיסטוריה כדי לתאר נרטיב של בריחה, מוות קדושים ומעבר היפר-ריאליסטי ליקום אחר. התגובות על האלבום היו בעיקר חיוביות כאשר יש המחשיבים את האלבום למגנום אופוס של הלהקה. ב-2011 הוציאה הלהקה את האלבום "The Hunter". האלבום זכה להצלחה מסרית גדולה בארצות הברית ודורג במקום ה10 ברשימת הBillboard 200. השיר "Curl of the Burl" שוב זיכה את הלהקה במועמדות לפרס הגרמי בבקטגוריית "הופעת המטאל הטובה ביותר" של אותה שנה. ב-2014 הוציאה הלהקה את האלבום "Once More 'Round the Sun". האלבום זכה להצלחה מסרית גדולה בארצות הברית ודורג במקום ה10 ברשימת הBillboard 200. השיר "High Road" זיכה את הלהקה במועמדות שלישית לפרס גראמי. ב-2016 הודיעה הלהקה על הוצאת אלבום חדש בשם "Emperor of Sand". האלבום יצא במרץ 2017. בראיונות וסרטונים שפורסמו בחודשים לפני יציאת האלבום, סיפרו חברי הלהקה שהאלבום יעסוק בטרגדיות אישיות שפקדו את חברי הלהקה בשנתיים האחרונות. האלבום היה מועמד לפרס אלבום הרוק של השנה בטקס גראמי, והשיר Sultan's Curse זיכה את הלהקה בזכייה הראשונה שלהם בפרס גראמי עבור מופע המטאל של השנה. ב-20 בפברואר 2019 הגיעה להופעה אחת בישראל אשר התקיימה באקספו תל אביב (גני התערוכה). את הלהקה חיממו קין והבל 90210. סגנון הלהקה מגוון ולא שגרתי, מורכב מאלמנטים שונים של סלאדג' מטאל, מטאל אלטרנטיבי, פרוגרסיב מטאל, רוק מתקדם, סטונר רוק, מטאל אוונגרדי, גרוב מטאל, פאנק (Punk) ואפילו ג'אז (בסגנון התיפוף). ברנט הינדס - שירה, גיטרה (2000-הווה) טרוי סנדרס - שירה, גיטרה בס, קלידים (2000-הווה) בראן דיילור - תופים, שירה (2000-הווה) ביל קליהר - גיטרה, קולות (2000-הווה) אריק סאנר - שירה (2000) דרק מיטשקה - קלידים (2011) Remission‏ (2002) Leviathan‏ (2004) Blood Mountain‏ (2006) Crack the Skye‏ (2009) The Hunter ‏(2011) Once More 'Round the Sun‏ (2014) Emperor of Sand‏ (2017) Hushed and Grim‏ (2021) Live at the Aragon‏ (2011) Live at Brixton‏ (2013) מדיה וקבצים בנושא מסטודון בוויקישיתוף אתר האינטרנט הרשמי של מסטודון מסטודון, ברשת החברתית פייסבוק מסטודון, ברשת החברתית אקס (טוויטר) מסטודון, ברשת החברתית אינסטגרם מסטודון, ברשת החברתית VK מסטודון, סרטונים בערוץ היוטיוב מסטודון, במסד הנתונים הקולנועיים IMDb (באנגלית) מסטודון, באתר אפל מיוזיק (באנגלית) מסטודון, באתר ספוטיפיי מסטודון, באתר סאונדקלאוד (באנגלית) מסטודון, באתר Last.fm (באנגלית) מסטודון, באתר AllMusic (באנגלית) מסטודון, באתר MusicBrainz (באנגלית) מסטודון, להקה באתר Encyclopedia Metallum (באנגלית) מסטודון, באתר דיזר מסטודון, באתר Discogs (באנגלית) מסטודון, באתר Songkick (באנגלית) מסטודון, באתר Genius מסטודון, באתר SecondHandSongs מסטודון, באתר בילבורד (באנגלית) מסטודון, באתר טיידל (באנגלית) אורי ברייטמן, ביקורת עברית לאלבום קאק דה סקיי, באתר מתקדם, 4 באפריל 2009. Graham Hartmann, "NO. 17: Mastodon, ‘Remission’ – Best Debut Metal Albums". Loudwire.com. June 6, 2013 "Mastodon:Crack the Skye (2009): Reviews". Metacritic. CNET Networks, Inc. Retrieved 2009-04-07. אורי ברייטמן, Mastodon - Crack The Skye. Mitkadem.co.il. ‏4 באפריל 2009